section_heading: Životopis
paragraph_text: Aleksandar Karađorđević rođen je 1945. godine u Londonu, jer nakon uspostave Demokratske Federativne Jugoslavije vlast na području bivše Jugoslavije preuzimaju komunisti. Bolnica u kojoj je rođen je na dan njegova rođenja proglašena jugoslavenskim teritorijem, tako da je prijestolonasljednik rođen u Londonu, ali i u Jugoslaviji. Kako službeno ukidanje monarhije u Jugoslaviji, koju je ukinula Ustavotvorna skupština FNRJ, nastupa tek 29. studenoga 1945. godine (do tada je Josip Broz Tito predsjednik vlade, koja je dobila mandat od kraljevskog namjesništva), on je rođen kao prijestolonasljednik. Ima tri sina: Petra, Filipa i Aleksandra.